Rewa me sab se pahile 1928 me football ke league competition organise karaa gais rahaa jab ke 1916 se hian football khela jaat rahaa. 1928 me Rewa, Dilkusha Excelsior Football Club aur Rewa Football Club, Vriddhi Cup khatir ek competition, jon ki Indian Reform League organise karis rahaa, khatir khelis rahaa. Ii competition me aur dui Suva ke team rahaa. Ii trophy ke Dilkusha jeetis rahaa . Jab Dilkusha 1929 aur 1930 me bhi jeet gais tab uu trophy sab time khatir rakh liis. 1931 se 1936 talak Rewa United Football Club Fletcher Cup, jon ke Indian Reform League, Suva me organise karis rahaa, mr hissa liis. 1937 me Rewa Indian Football Association suruu bhais rahaa aur 1938 me Rewa Fiji Indian Football Association ke pahila member me se ek rahaa. Rewa 1938 me Fiji ke pahila Inter-District ke jeetis rahaa.